Source: http://public.mkab.hu/dev/dontesek.nsf/0/E7DAF844007FA277C12584CD004D3C3D?OpenDocument
Timestamp: 2020-05-27 05:57:16
Document Index: 6407218

Matched Legal Cases: ['Kúria ', 'Bíróság ', 'Kúria ', 'bíróság ', 'bíróság ', 'bíróság ', 'Kúria ', 'bíróság ', 'Bíróság ', 'Kúria ']

IV/01566/2019
. IV/01566/2019
Első irat érkezett: 09/30/2019
Az ügy tárgya: A Kúria Mfv.II.10.512/2018/6. számú ítélete elleni alkotmányjogi panasz (illetménykülönbözet megfizetése)
Előadó alkotmánybíróra szignálás napja: 12/11/2019
Az indítványozó – az Abtv. 27. § alapján – a Fővárosi Közigazgatási és Munkaügyi Bíróság 43.M.354/2017/8. számú ítélete, a Fővárosi Törvényszék 6.Mf.680.784/2017/3. számú ítélete és a Kúria Mfv.II.10.512/2018/6. számú ítélete alaptörvény-ellenességének megállapítását és megsemmisítését kérte az Alkotmánybíróságtól.
Az indítványozó – felperes – a Budapesti Rendőr-főkapitányság alperessel szemben elmaradt illetmény megfizetése iránt terjesztett elő kereseti kérelmet, mivel álláspontja szerint a kötelező legkisebb munkabér és a garantált bérminimum megállapításáról szóló rendelkezés figyelmen kívül hagyásával került sor az illetményének megállapítására. A kérelmet az elsőfokú bíróság elutasította, majd a keresetet elutasító ítélete ellen fellebbezést nyújtott be, melyet a másodfokon eljáró bíróság elutasított és az elsőfokú bíróság ítéletét helyben hagyta. Ezt követően felülvizsgálati kérelem került benyújtásra, a felülvizsgálati eljárásban a Kúria a másodfokú ítéletet helybenhagyta.
Az indítványozó álláspontja szerint a bírósági eljárás abban a tekintetben tisztességtelen volt, hogy az eljáró bíróságok indokolási kötelezettségüknek nem tettek eleget, valamint, hogy az elsőfokú bíróság törvényrontó értelmezésével normát képzett, hiszen az alperes által kiadott munkáltatói határozatokat nem tekintette kötelezettségvállalásnak, és erre hivatkozva jogszabálysértést sem állapított meg..
Fővárosi Törvényszék 6.Mf.680.784/2017/3. számú ítélet, Fővárosi Közigazgatási és Munkaügyi Bíróság 43.M.354/2017/8. számú ítélet
Kúria Mfv.II.10.512/2018/6. számú ítélet
IV_1566_2_2019_ind.egys.szerk_anonim.pdf